Norske Intelligenssedler, 1806-06-06
Subscription. Subscription. Aaret 1803 indbød jeg det ærede Publicum til Subscription paa min Bog om Nikobar. Hr. Agent Duntzkelt, der subscriberede for 100 Exemplarer, er ligesaa skyldig som jeg i, at denne Bog har seet Dagens Lys, enten den er slet eller god. Endskiønt den ikke har tildraget sig den Opmærksomhed at recenseres, have Mænd, som ere langt over at smigre og høre Smiger, tilkiendegivet mig deres biefald dermed; ikke allene med Sagen, men med min Forestillings=Maade Opmuntret meer ved den Fornøielse, end den betydelige Fordeel, som Bogen indbragte mig; thi 8 Skilling Arket i Skriverløn havde bragt mig langt større Fordeel, - vovede jeg at indbyde Publicum ved Anmeldelse i det periodiske Skrift Minerva til at understytte et periodisk Værk, som efter mine Tanker og Plan, baade kunde udbrede Kundskab, give Fornøielse og tilbringe Nytte, samt havde til Gienstand en uudtømmelig Materie, under Titul af Morgen Posten Det skiønne Grækenland, det vidtløftige Asien, saa frugtbart paa Tildragelser, paa historisk Værd, kunde stedse forsyne med lidet bekiendte Sager. Jeg haabede for mig selv at formilde mine Kaar ved at arbeide til almindelig Kundskab og Nytte for hver Stand. Min Skiæbne hindrede denne Drift og dette Ønske. Der indfandt sig ikke nogen Subscribent til dette Værk, eller nogen Medhielper. Derimod var det min Bestemmelse paa meer mecanisk Maade at opholde Livet ved Skrivning. Efter Ansøgning blev jeg Byeskriver i Christiania, hvilket Sted, skiønt rigt paa Kundskabs=Mænd og Kundskabs-Kilder, vanskeligen vilde forsyne mig med Materialier til dette Værk. Jeg bliver da ved mine Protocoller; - dog som mine Øjne, og Haand uvant til at copiere, nøde mig at holde Skrivere, meer end en ung Mand behøvede, har jeg endeel ledige Timer, som jeg anvender til at skrive for Tanken. J disse har jeg frembragt et Product, som jeg har givet Navn af: Skygger af Rommerske Mænd, som kiæmpe for og imod Friehed og Magt; en Prologus til det 4de Monarchies Drama. Dersom mine Velyndere og Velynderinder understytte dette Værk ved Subscription, og jeg fornemmer, at en 60 Aars gammel Mand med mine Evner kan skrive til Fornøielse for andre og nogen anden Erstatning for Møien, end Tidsanvendelse eller Tidsfordriven ved at skrive, leverer jeg maaskee tvende Bøger endnu, af gandske uligt Jndhold, nemlig, den ene under Titul af: Warren Hastings Gouvernement, hvor saavel den brave Mands Fortienester, som Ostindiens Tilstand, søges at bringes til Udvikling; den anden under Titul: Kongen af Zion, hvori skildres den anabaptistiske Sects Stiftere John Mathias og John Boccold, der havde det daarlige tit forsøgte Formaal at oprette et universalt Monarchie. At tale meer om mit til Trykken færdige Værk, hvis Jndhold Titelen viser, ansees unyttigt: allene vil jeg forekomme mine Læserinder med den Beretning, at jeg ikke har sparet deres Kiøn; thi Rommerske Damer vise sig og paa Scenen. Dog behøver den sædelige Pige ikke at rødme ved noget Udtryk. De ville tillige finde, hvor elskværdig en Octavia og en Julia teer sig. De ville overbevises, at om jeg ikke har Gaver at tegne Skiønhed og Jordens Engle, jeg dog har Sind til at hædre dem. Jeg haaber at finde nogle af det ædle Kiøns Navne paa min Jndbydelses-Liste. Størrelsen formodes at blive halvandet Alphabet; Priserne 4 og 5 sk. Arket. B. Prahl.